KOMISSION PÄÄTÖS,

tehty 3 päivänä syyskuuta 1986,

eläinten terveyttä koskevista edellytyksistä ja terveystodistuksesta tuoreen lihan tuonnissa Kyproksesta (86/463/ETY)

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 16 artiklan,

ottaa huomioon Kyproksen lisäämisestä luetteloon kolmansista maista, joista jäsenvaltiot sallivat naudan- ja siansukuisten eläinten sekä tuoreen lihan tuonnin 29 päivänä heinäkuuta 1986 tehdyn komission päätöksen 86/425/ETY (),

sekä katsoo, että

yhteisön eläinlääkärien tarkastuskäynnin mukaan terveystilanne Kyproksessa on hyvä ja sitä valvoo rakenteeltaan hyvä ja hyvin järjestetty eläinlääkintätoimi, erityisesti lihan välityksellä tarttuvien tautien osalta; yhteisöön vietäväksi tarkoitetun tuoreen lihan saanti tapahtuu eläinlääkintäosaston nimeämän virkaeläinlääkärin valvonnassa,

Kyproksen vastuulliset eläinlääkintäviranomaiset ovat lisäksi vahvistaneet, että vähintään viimeisten 12 kuukauden ajan Kypros on ollut vapaa karjarutosta, eksoottisesta ja klassisesta suu- ja sorkkatautiviruksesta, afrikkalaisesta sikarutosta, klassisesta sikarutosta, swine vesicular -taudista ja sikojen luomistaudista ja ettei näitä tauteja vastaan ole rokotettu kyseisenä aikana,

Kyproksen vastuulliset eläinlääkintäviranomaiset ovat sitoutuneet ilmoittamaan 24 tunnin kuluessa teleksillä tai sähkeellä Euroopan yhteisöjen komissiolle ja jäsenvaltioille vahvistuksen edellä mainittujen tautien esiintymisestä tai rokotuspäätöksestä niitä vastaan,

eläinten terveyttä koskevat edellytykset ja terveystodistus on mukautettava kyseisen kolmannen maan tilanteeseen, ja

tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Jäsenvaltioiden on sallittava naudan-, sian- lampaan- ja vuohensukuisten kotieläinten sekä kotieläiminä pidettyjen kavioeläinten tuoreen lihan tuonti Kyproksesta, jos liha vastaa liitteessä olevassa terveystodistuksessa, jonka on oltava lähetyserän mukana, vahvistettuja edellytyksiä.

2 artikla

Tätä päätöstä ei sovelleta rauhasten ja elinten tuontiin, jonka määrämaa sallii farmaseuttisten tuotteiden valmistusta varten.

3 artikla

Tätä päätöstä sovelletaan 1 päivästä elokuuta 1986.

4 artikla

Tämä päätös on osoitettu kaikille jäsenvaltioille.

Tehty Brysselissä 3 päivänä syyskuuta 1986.

Komission puolesta

Frans ANDRIESSEN

Varapuheenjohtaja

() EYVL N:o L 302, 31.12.1972, s. 28

() EYVL N:o L 362, 31.12.1985, s. 8

() EYVL N:o L 243, 28.8.1986, s. 34

LIITE

TERVEYSTODISTUSEuroopan talousyhteisöön tarkoitettu kotieläiminä pidettyjen nautaeläinten, sikojen, lampaiden, vuohien ja kavioeläinten tuore liha ()Määrämaa: ...Terveystodistuksen viitenumero (): ...Viejämaa: KyprosMinisteriö: ...Osasto: ...Viite: ...(ei pakollinen)I. Lihan tunnistetiedotMinkä eläimen lihaa: ...(eläinlaji)Palalaji: ...Pakkaustyyppi: ...Palojen tai pakkausten lukumäärä: ...Nettopaino: ...II. Lihan alkuperäHyväksytyn teurastamon tai hyväksyttyjen teurastamojen osoite (osoitteet) ja eläinlääkinnällinen(-set) hyväksyntänumero(-t) (): ......Hyväksytyn leikkaamon tai hyväksyttyjen leikkaamojen osoite (osoitteet) ja eläinlääkinnällinen(-set)hyväksyntänumero(-t) (): ......III. Lihan määräpaikkaLiha lähetetään: ...(lähetyspaikka)...(määrämaa ja määräpaikka)seuraavalla kuljetusvälineellä (): ...Lähettäjän nimi ja osoite: ......Vastaanottajan nimi ja osoite: ......IV. Vakuutus terveydestäAllekirjoittanut eläinlääkäri todistaa, että edellä tarkoitettu tuore liha on peräisin: P eläimistä, jotka ovat olleet Kyproksen alueella vähintään kolme kuukautta ennen teurastusta tai syntymästään asti, jos on kyse alle kolmen kuukauden ikäisistä eläimistä, P jos on kyse tuoreesta sianlihasta: eläimistä, joiden karjaan ei terveyssyistä sovelleta kieltoja siksi, että eläimissä olisi esiintynyt sikojen luomistautia viimeisten kuuden viikon aikana, P jos on kyse tuoreesta lampaan- tai vuohenlihasta: eläimistä, joiden karjaan ei terveyssyistä sovelleta kieltoja siksi, että eläimissä olisi esiintynyt lampaan tai vuohen luomistautia viimeisten kuuden viikon aikana.Tehty , (paikka) (päivämäärä)Leima(eläinlääkintäosaston nimeämän virkaeläinlääkärin allekirjoitus)

() Tuoreella lihalla tarkoitetaan kaikkea naudan-, sian-, lampaan- ja vuohensukuisten kotieläinten tai kotieläiminä pidettyjen kavioeläinten ihmisravinnoksi soveltuvaa lihaa, jota ei ole käsitelty mitenkään sen säilyvyyden parantamiseksi. Kylmäkäsiteltyä lihaa pidetään kuitenkin tuoreena lihana.

() Ei ole pakollinen, jos määrämaa sallii direktiivin 72/462/ETY 19 artiklan a kohdan mukaisesti tuoreen lihan tuonnin muuhun tarkoitukseen kuin ihmisravinnoksi.

() Ilmoitetaan lennon numero tai aluksen nimi.